**1η ΓΙΟΡΤΗ ΚΟΛΥΜΒΗΣΗΣ ΔΗΜΟΤΙΚΩΝ ΣΧΟΛΕΙΩΝ**

Με τη συμμετοχή της Δ τάξης τριών δημοτικών σχολείων (4ο, 5ο, 6ο) έγινε την Τρίτη 12ω Ιουνίου στο Δημοτικό Κολυμβητήριο της Νάουσας η 1η γιορτή κολύμβησης. Τους καλεσμένους καλωσόρισε ο Συντονιστής Κολύμβησης Ημαθίας κ. Ασημάκης Δημόπουλος, ο οποίος, με την σύντομη ομιλία του, έδωσε το λόγο στον Αντιδήμαρχο κ. Στέλιο Δάγγα, στην Διευθύντρια Δευτεροβάθμιας Εκπαίδευσης κ. Αναστασία Μαυρίδου, στον Διευθυντή Πρωτοβάθμιας Εκπαίδευσης κ. Διονύση Διαμαντόπουλο, κι τέλος, στον Σχολικό Σύμβουλο Φυσικής Αγωγής, κ. Κωνσταντίνο Μπουζιώτα. Όλοι τόνισαν τη σπουδαιότητα του μαθήματος της κολύμβησης σε μία χώρα θαλασσινή όπως η δική μας. Ακολούθησε επίδειξη των κολυμβητικών ικανοτήτων των παιδιών και απονομή αναμνηστικών διπλωμάτων σε όλα τα παιδιά. Την εκδήλωση τίμησαν με την παρουσία τους, εκτός των προαναφερομένων, οι Διευθύντριες του 5ου Δ.Σ, κ. Βέρα Αβραμίδου και του 9ου Δ.Σ. κ. Αντωνία Χαρίση, εκπαιδευτικοί και πολλοί γονείς. Γραπτό χαιρετισμό για την επιτυχία της εκδήλωσης απέστειλε η Βουλευτής Ημαθίας κ. Φρόσω Καρασαρλίδου.

Ευχόμαστε την πρακτική εφαρμογή των κολυμβητικών ικανοτήτων των παιδιών στη θάλασσα και σε όλους Καλό Καλοκαίρι!